13 
plantam referri, idque eo gravius est, quod quanti sit momenti loci accurata disquisitio et plantarum 
fossilium, quae simul adsunt, diligens comparatio, ostendit. 
Recentissimo denique tempore unum de operibus praeclarissimis rationem, qua strata car- 
bonifera formata fuerint et imprimis, quas contineant plantas, tractans accepimus a viro doctissimo 
Goeppertio 1 )• 
Amplissimis disquisitionibus locis ipsis, ubi carbones sunt, institutis nixus, praeter alia 
autor eximia ratione demonstrat, carbonem fossilem non solum esse totum a plantis 
ortum, sed etiam plantas ipsas et omnium quidem, quae in schisto litli. inveniantur, 
familiarum exempla manifeste praebere. 
Inter has plantas (quae singulae ut Sigillariae et Lejiidodendra, deinde Stigmariae, 
Calamitae, Filices passim praevalent ita, ut secundum eas carbo possit distingui) semina tan¬ 
tum tractemus, quae nobis videntur nunquam antea in carbone fossili ipso fuisse ostenta. — 
Sunt prae ceteris illa, quae Carpolithae coniformes appellata pag. 74 memorata et tab. 7 deli- 
neata sunt. Inter Sigillari arum folia, quae sola magnas carbonis massas formant, inspersa aut 
crebrius in superficie truncorum Sigillariarum sita ea fortasse ad Sigillarias pertinentia expli¬ 
cantur. — Item in carbone fossili inventae duae tum seminum species producuntur pag. 75, altera 
similis duobus cotyledonibus radicula praeditis (quae est a nobis quoque delineata) et altera non 
amplius notata in carbonis compacti (Grobkohle) fragmento imposita. 
Ex lapide fissili argillaceo sunt, quos hic delineavimus et descripsimus, Carpolithes 
acutus, alatus, bivalvis, amygdalaeformis, cycadoideus, membranaceu s (pag. 245), 
C. Mentzelianus (pag. 188) interim tantum nominati, nihil aliud nisi loco, ubi inventi sunt, descripto. 
Ab eodem denique auctore in Flora fossili Silesiae 2 ) nonnulli etiam Carpolithae, 
nominati sunt, iique, quos nondum attulimus, Carpolithes apiculatus, cordatus, emaro;i- 
natus, operculatus, ovoideus, petiolatus, qui cum paucis aliis supra enumeratis a Goep¬ 
pertio, (ex lapide fissili argillaceo) cuncti quatuordecim, unici in uberrimis carboniferis stratis 
Silesiae adhuc inventi sunt. 
Qui adhuc in medium propositi sunt, Carpolithas enumeratas invenies in indicibus, quae 
omnium rerum fossilium, quae ad plantas pertinent, nostro tempore jam a compluribus compositae 
sunt, — Sic Morris in libellum (A catalogue of british Fossils by John Morris. Lon- 
don 1843) omnia quae ejusmodi ex terra Anglica depromta sunt, brevissime locis, stratis, aucto¬ 
ribus notatis contulit. Inter quinque ab eo allatos Carpolithas ex schisto lith. duo novi, a nobis 
nondum commemorati, sunt, C. helicteroides et Zamioides. — Tum Dr. Fr. Unger, in libro: 
Synopsis Plantarum fossilium. Lipsiae 1S45, omnia quae adhuc plantarum fossilium inventa 
sunt, ex systemate suo naturali disposita et definita, in maximam utilitatem eorum qui plantas fos¬ 
siles tractaturi sunt, diligentissime proposuit. Facile hic omnia reperies, quae de Carpolithis usque 
ad id tempus, quo liber editus est, tradita sunt. — Plenissimus autem census harum rerum novissimo 
*) Abharullung uber die Steinkohle. (Preisschrift.) Ilarlem 1818. 
5 ) Wimmer’s Flora von Schlcsien. 2. Band. 1S44 Breslau. 
